Johan Lauritz Rasch

Johan Lauritz Rasch (født 1. desember 1829, død 5. mars 1901) var en sakfører, embetsmann og stortingsmann fra Kristiania.

Rasch var sønn til en havnefogd. Han ble student i 1848 og cand. jur. i 1852. Deretter var han i fire år fullmektig hos en sakfører i hjembyen. Fra 1856 arbeidet han i Fredrikshald (Halden), fram til 1876 som overrettssakfører, siden som byfogd i årene 1876–1881. I årene 1881–1890 var han amtmann i Smaalenene. 

Han var ordfører i Fredrikshald fra 1866 til 1881. Ellers var han styremedlem av Fredrikshalds bankkontor 1881–1887 og en tid styreformann i Dalslandsbanen.

Rasch var representant for Fredrikshald på Stortinget periodene 1871–1873 og 1880–1882. I den første perioden var han sekretær i Stortinget og medlem av justiskomité nr 2, i den andre var han medlem av justiskomitéen.

Rasch døde i Kristiania i 1901.

Utmerkelser 
Rasch var tildelt St. Olavs Orden, Nordstjerneordenen og Vasaordenen.

Referanser

Kilder

Eksterne lenker 
 

Stortingsrepresentanter 1871–1873
Stortingsrepresentanter 1880–1882
Stortingsrepresentanter for Fredrikshald
Norske amtmenn
Fylkesmenn i Østfold
Ordførere i Halden
St. Olavs Orden 
Nordstjerneordenen 
Vasaordenen
Personer fra Oslo